title: 2006/324/EY: Neuvoston päätös, tehty  27 päivänä helmikuuta 2006 , vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Thaimaan kuningaskunnan välillä

text:
               5.5.2006

               FI

               Euroopan unionin virallinen lehti

               L 120/17

         NEUVOSTON PÄÄTÖS,
   tehty 27 päivänä helmikuuta 2006,
   vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Thaimaan kuningaskunnan välillä
   (2006/324/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä sen 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 22 päivänä maaliskuuta 2004 komission aloittamaan neuvottelut tiettyjen muiden WTO:n jäsenten kanssa vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan mukaisesti Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen myötä.

               (2)

               Komissio on käynyt neuvotteluja perustamissopimuksen 133 artiklalla perustettua komiteaa kuullen ja neuvoston antamien neuvotteluohjeiden mukaisesti.

               (3)

               Komissio on saattanut päätökseen neuvottelut Euroopan yhteisön ja Thaimaan kuningaskunnan välisestä kirjeenvaihtona tehtävästä, vuoden 1994 GATT-sopimuksen XXIV artiklan 6 kohdan ja XXVIII artiklan mukaisesta sopimuksesta. Tämä sopimus olisi sen vuoksi hyväksyttävä.

               (4)

               Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (1) mukaisesti,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta kirjeenvaihtona Euroopan yhteisön ja Thaimaan kuningaskunnan välillä tehty vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukainen sopimus Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden liittyessä Euroopan unioniin Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan Euroopan unioniin liittymisen myötä kumottavissa myönnytysluetteloissa mainittavien erityismyönnytysten peruuttamisen osalta.
   Kirjeenvaihtona tehdyn sopimuksen teksti on liitetty tähän päätökseen.
   2 artikla
   Komissio antaa kirjeenvaihtona tehdyn sopimuksen täytäntöönpanoa koskevat yksityiskohtaiset säännöt tämän päätöksen 3 artiklan 2 kohdassa tai, kun kyse on tariffikiintiöistä tullinimikkeiden 1604 20 osalta, 4 artiklan 2 kohdassa tarkoitettua menettelyä noudattaen.
   3 artikla
   1.   Komissiota avustaa viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (2) 25 artiklalla perustettu viljan hallintokomitea tai kyseessä olevan tuotteen yhteistä markkinajärjestelyä koskevan asetuksen vastaavalla artiklalla perustettu asianomainen komitea.
   2.   Jos tähän kohtaan viitataan, sovelletaan päätöksen 1999/468/EY 4 ja 7 artiklaa.
   Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan yksi kuukausi.
   3.   Komitea vahvistaa työjärjestyksensä.
   4 artikla
   1.   Komissiota avustaa tullikoodeksikomitea, joka on perustettu yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (3) 248a artiklalla.
   2.   Tähän kohtaan viitattaessa sovelletaan päätöksen 1999/468/EY 4 ja 7 artiklaa.
   Päätöksen 1999/468/EY 4 artiklan 3 kohdassa tarkoitetuksi määräajaksi vahvistetaan kolme kuukautta.
   3.   Komitea vahvistaa työjärjestyksensä.
   5 artikla
   Neuvoston puheenjohtaja oikeutetaan nimeämään henkilö(t), jolla (joilla) on valtuudet allekirjoittaa kirjeenvaihtona tehtävä sopimus yhteisöä sitovasti (4).

      Tehty Brysselissä 27 päivänä helmikuuta 2006.

            Neuvoston puolesta

            Puheenjohtaja

         U. PLASSNIK

      (1)  EYVL L 184, 17.7.1999, s. 23.

      (2)  EUVL L 270, 21.10.2003, s. 78. Asetus sellaisena kuin se on muutettuna komission asetuksella (EY) N:o 1154/2005 (EUVL L 187, 19.7.2005, s. 11).

      (3)  EYVL L 302, 19.10.1992, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 648/2005 (EUVL L 117, 4.5.2005, s. 13).

      (4)  Sopimuksen voimaantulopäivä julkaistaan Euroopan unionin virallisessa lehdessä.
    ---documentbreak---

               5.5.2006

               FI

               Euroopan unionin virallinen lehti

               L 120/19

         Vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukainen kirjeenvaihtona tehtävä
   SOPIMUS
   Euroopan yhteisön ja Thaimaan kuningaskunnan välillä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden liittyessä Euroopan unioniin
   Bangkok 16. maaliskuuta 2006
   Arvoisa Herra,
   Euroopan yhteisöjen (EY) ja Thaimaan kuningaskunnan (Thaimaa) aloitettua neuvottelut vuoden 1994 GATT-sopimuksen XXIV artiklan 6 kohdan ja XXVIII artiklan mukaisesti Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi, EY ja Thaimaa sopivat seuraavasta saattaessaan päätökseen neuvottelut, jotka aloitettiin EY:n 19. tammikuuta 2004 WTO:lle antaman ilmoituksen perusteella GATT-sopimuksen XXIV artiklan 6 kohdan mukaisesti.
   EY katsoo voivansa sisällyttää yhteisön 25 jäsenvaltion tullialueella sovellettavaan luetteloon myönnytykset, jotka sisältyivät sen edelliseen 15 jäsenvaltion luetteloon.
   EY katsoo voivansa sisällyttää yhteisön 25 jäsenvaltion tullialueella sovellettavaan luetteloon myönnytykset, jotka sisältyvät tässä sopimuksessa olevaan liitteeseen.
   Thaimaa hyväksyy sen, että EY:n toimintamallin perustana on sopeuttaa 15 jäsenvaltion yhteisön velvoitteet sekä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan velvoitteet yhteisön viimeisimmän laajenemisen johdosta: vientisitoumusten laskeminen nettoarvon perusteella, tariffikiintiöiden laskeminen nettoarvon perusteella ja kotimaisten tukisitoumusten yhteenliittäminen.
   Tämä sopimus tulee voimaan päivänä, jolloin EY ja Thaimaa ovat vaihtaneet sopimuskirjeitä osapuolten harkinnan jälkeen niiden omien menettelyjen mukaisesti. EY sitoutuu varmistamaan parhaan kykynsä mukaan, että asianmukaiset täytäntöönpanotoimet astuvat voimaan ennen 1. tammikuuta 2006 ja joka tapauksessa viimeistään 1. heinäkuuta 2006.
   Vastaanottakaa, Arvoisa Herra, korkeimman kunnioitukseni vakuutus.

         Euroopan yhteisön puolesta

      LIITE
      1604 20 70: uusi 2 558 tonnin vuotuinen tariffikiintiö, josta 1 816 tonnia myönnetään Thaimaalle ja loput koskevat kaikkia (erga omnes), kannettava tulli on 0 prosenttia ja kiintiön ulkopuolella kannettava tulli on 24 prosenttia.
      1604 20 50: uusi vuotuinen tariffikiintiö on 2 275 tonnia, josta 1 410 tonnia myönnetään Thaimaalle ja loput koskevat kaikkia (erga omnes), kannettava tulli on 0 prosenttia ja kiintiön ulkopuolella kannettava tulli on 25 prosenttia.
      1006 10 (paddy- eli raakariisi): uusi 7 tonnin vuotuinen tariffikiintiö (erga omnes), kannettava tulli 15 prosenttia.
      1006 20 (esikuorittu riisi): uusi 1 634 tonnin vuotuinen tariffikiintiö (erga omnes), kannettava tulli 15 prosenttia.
      1006 30 (osittain tai kokonaan hiottu riisi): vuotuisen tariffikiintiön 25 516 tonnin lisäys (erga omnes) yhteisön 15 jäsenvaltion kiintiössä, kannettava tulli 0 prosenttia.
      Thaimaalle myönnetään 1 200 tonnin osuus, joka sisällytetään yhteisön 15 jäsenvaltion osittain tai kokonaan hiotun riisin kiintiöön, kannettava tulli 0 prosenttia.
      1006 40 (rikkoutuneet riisinjyvät): uusi 31 788 tonnin vuotuinen tariffikiintiö (erga omnes) yhteisön 15 jäsenvaltion nykyisessä kiintiössä, kannettava tulli 0 prosenttia.

   Bangkok 16. maaliskuuta 2006
   Arvoisa Herra,
   Viittaan seuraavaan kirjeeseenne:

      ”Euroopan yhteisöjen (EY) ja Thaimaan kuningaskunnan (Thaimaa) aloitettua neuvottelut vuoden 1994 GATT-sopimuksen XXIV artiklan 6 kohdan ja XXVIII artiklan mukaisesti Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamisesta niiden Euroopan yhteisöön liittymisen vuoksi, EY ja Thaimaa sopivat seuraavasta saattaessaan päätökseen neuvottelut, jotka aloitettiin EY:n 19. tammikuuta 2004 WTO:lle antaman ilmoituksen perusteella GATT-sopimuksen XXIV artiklan 6 kohdan mukaisesti.
      EY katsoo voivansa sisällyttää yhteisön 25 jäsenvaltion tullialueella sovellettavaan luetteloon myönnytykset, jotka sisältyivät sen edelliseen 15 jäsenvaltion luetteloon.
      EY katsoo voivansa sisällyttää yhteisön 25 jäsenvaltion tullialueella sovellettavaan luetteloon myönnytykset, jotka sisältyvät tässä sopimuksessa olevaan liitteeseen.
      Thaimaa hyväksyy sen, että EY:n toimintamallin perustana on sopeuttaa 15 jäsenvaltion yhteisön velvoitteet sekä Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan velvoitteet yhteisön viimeisimmän laajenemisen johdosta: vientisitoumusten laskeminen nettoarvon perusteella, tariffikiintiöiden laskeminen nettoarvon perusteella ja kotimaisten tukisitoumusten yhteenliittäminen.
      Tämä sopimus tulee voimaan päivänä, jolloin EY ja Thaimaa ovat vaihtaneet sopimuskirjeitä osapuolten harkinnan jälkeen niiden omien menettelyjen mukaisesti. EY sitoutuu varmistamaan parhaan kykynsä mukaan, että asianmukaiset täytäntöönpanotoimet astuvat voimaan ennen 1. tammikuuta 2006 ja joka tapauksessa viimeistään 1. heinäkuuta 2006.”

   Minulla on kunnia ilmoittaa hallitukseni hyväksyvän sopimuksen.
   Vastaanottakaa, Arvoisa Herra, korkeimman kunnioitukseni vakuutus.

         Thaimaan kuningaskunnan puolesta


title: 2012/568/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/169

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2010
   (2012/568/EU)
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisön kalastuksenvalvontaviraston perustamisesta 26 päivänä huhtikuuta 2005 annetun neuvoston asetuksen (EY) N:o 768/2005 (3) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0130/2012),

               1.

               myöntää Euroopan kalastuksenvalvontaviraston pääjohtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 1.

      (2)  EYVL L 248, 16.9.2002, s. 1.

      (3)  EUVL L 128, 21.5.2005, s. 1.

      (4)  EYVL L 357, 31.12.2002, s. 72.
   LIITE

      EUROOPAN PARLAMENTIN SUOSITUKSET AIEMPINA VUOSINA

               Euroopan kalastuksenvalvontavirasto
               (perustettu 2007)

               2007

               2008

               2009

               Toiminta

               —

                           —

                           Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                           —

                           Virastoa kehotettiin harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa.

                           —

                           Virastoa kehotettiin laatimaan monivuotinen työohjelma.

                           —

                           Virastoa kehotettiin esittämään vertailu vastuuvapausmenettelyn kohteena olevan vuoden tuloksista ja edellisen varainhoitovuoden tuloksista, jotta vastuuvapauden myöntävällä viranomaisella on mahdollisuus arvioida paremmin viraston toimintaa eri vuosina.

                           —

                           Virastoa kehotettiin parantamaan vuotuista työohjelmaansa sisällyttämällä siihen tarkasti määritellyt ja mitattavissa olevat tavoitteet sekä toimintaperiaatteiden että operatiivisen toiminnan tasolla ja määrittämään SMART-indikaattorit.

                           —

                           Virastoa kehotettiin kehittämään keskeiset tulosindikaattorit hallinnon tukipalveluja varten.

                           —

                           Virastoa kehotettiin harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa.

               Talousarvio- ja varainhallinto

               Virasto ei ollut vielä dokumentoinut kaikkia varainhoitoasetuksen 38 artiklan mukaisia sisäisen valvonnan menettelyjä, joiden tarkoituksena on varmistaa avoimuus ja moitteeton varainhoito → ei valvontastandardeja eikä hankintamenettelyjä.

               Virasto ei noudattanut tiukasti erittelyperiaatetta: viraston on korjattava toimintansa ohjelmoinnin puutteet; oikeudellisia sitoumuksia tehtiin (1 400 000 euron arvosta) varainhoitoasetuksen vastaisesti ennen vastaavia talousarviositoumuksia.

               —

               Henkilöresurssit

               —

               Virastoa kehotettiin tehostamaan talousarvion toteuttamisen seurantaa erityisesti henkilöresurssien osalta.

               Virastoa kehotettiin korjaamaan palvelukseen ottamista koskevassa suunnittelussa ilmenneet puutteet.

               Sisäinen tarkastus

               —

               Virastoa kehotettiin noudattamaan sisäisen tarkastuksen esittämiä 15 suositusta, jotka liittyvät tarpeeseen kehittää johdon lausumien tueksi indikaattorit, jotka kattavat kaikki viraston toiminnot ja sisäisen organisaatio- ja menettelyrakenteen, henkilöstöhallintoon sekä tarpeeseen kehittää sisäisiä menettelyjä, joilla vähennetään viraston maksuviivästysten määrää.

                           —

                           Virastoa kehotettiin tiedottamaan vastuuvapauden myöntävälle viranomaiselle sisäisen tarkastuksen antamista suosituksista ja viraston toteuttamista toimista.

                           —

                           Viraston pääjohtajaa kehotettiin täyttämään kaikilta osin velvoitteensa sisällyttää vastuuvapauden myöntävälle viranomaiselle laatimaansa kertomukseen, jossa on yhteenveto sisäisen tarkastuksen kertomuksesta, kaikki annetut suositukset ja kaikki suositusten perusteella toteutetut toimet.

                           —

                           Virastoa kehotettiin tarkistamaan sisäisen valvonnan järjestelmäänsä, jotta järjestelmä tukisi pääjohtajan vuotuisen vahvistuslausuman laatimista, sekä tarkistamaan kaikki hallinnolliset ja operatiiviset menettelynsä työnkulkua ja keskeisiä valvontamenettelyjä koskevan perusteellisen aineiston pohjalta.

                           —

                           Virastoa kannustettiin perustamaan riskienhallintatoiminto, jossa eritellään riskit ja tutkitaan, millaisin toimin kustannuksia voidaan hillitä.

          ---documentbreak---

               17.10.2012

               FI

               Euroopan unionin virallinen lehti

               L 286/170

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan kalastuksenvalvontaviraston talousarvion toteuttamisesta varainhoitovuonna 2010
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisön kalastuksenvalvontaviraston perustamisesta 26 päivänä huhtikuuta 2005 annetun neuvoston asetuksen (EY) N:o 768/2005 (3) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0130/2012),

               A.

               ottaa huomioon, että tilintarkastustuomioistuin on saanut kohtuullisen varmuuden siitä, että Euroopan kalastuksenvalvontaviraston (jäljempänä ’virasto’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

               B.

               ottaa huomioon, että parlamentti myönsi 10. toukokuuta 2011 viraston pääjohtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                           —

                           kehotti virastoa parantamaan vuotuista työohjelmaansa sisällyttämällä siihen tarkasti määritellyt ja mitattavissa olevat tavoitteet sekä toimintaperiaatteiden että operatiivisen toiminnan tasolla ja määrittämään SMART-indikaattorit,

                           —

                           kehotti pääjohtajaa täyttämään kaikilta osin velvoitteensa sisällyttää vastuuvapauden myöntävälle viranomaiselle laatimaansa kertomukseen, jossa on yhteenveto sisäisen tarkastuksen kertomuksesta, kaikki annetut suositukset ja kaikki suositusten perusteella toteutetut toimet,

                           —

                           kehotti virastoa tarkistamaan sisäisen valvonnan järjestelmäänsä, jotta järjestelmä tukisi pääjohtajan vuotuisen vahvistuslausuman laatimista, sekä tarkistamaan kaikki hallinnolliset ja operatiiviset menettelynsä työnkulkua ja keskeisiä valvontamenettelyjä koskevan perusteellisen aineiston pohjalta;

               C.

               ottaa huomioon, että viraston kokonaistalousarvio vuodeksi 2010 oli 11 000 000 euroa, kun se oli 10 100 000 euroa vuonna 2009, mikä merkitsee 8,9 prosentin lisäystä;

               D.

               ottaa huomioon, että unionin alkuperäinen maksuosuus viraston talousarvioon vuonna 2010 oli 7 695 223 euroa, mikä merkitsee 34,9 prosentin lisäystä vuoden 2009 alkuperäiseen osuuteen (6);

      Talousarvio- ja varainhallinto

               1.

               palauttaa mieliin, että unionin alkuperäinen maksuosuus viraston talousarvioon vuodeksi 2010 oli 7 695 223 euroa; huomauttaa kuitenkin, että tähän lisättiin ylijäämän palautuksesta saatu 714 777 euroa, joten unionin osuus oli yhteensä 8 410 000 euroa;

               2.

               panee merkille viraston varainhoitovuoden 2010 lopullisesta tilinpäätöksestä, että virasto sitoi 98,3 prosenttia sille myönnetystä maksuosuudesta ja maksoi 85,6 prosenttia käytettävissä olleista maksumäärärahoista (lukuun ottamatta muista tulonlähteistä peräisin olevia menoja); pitää myönteisenä, että virasto toimitti vuotta 2010 koskevassa vuotuisessa toimintakertomuksessaan vastuuvapauden myöntävälle viranomaiselle tietoja, joista käy ilmi sen talousarvion maksusitoumusten ja maksujen kokonaiskäyttöaste;

               3.

               panee lisäksi merkille sisäisen tarkastuksen kertomuksesta, että virasto siirsi varainhoitovuonna 2010 ilman eri toimenpiteitä 1 160 393 euroa (maksamatta olevia sitoumuksia) ja 629 517,41 euroa (maksumaksumäärärahoja) vuodelle 2011 ja että erikseen tehdyt siirrot olivat suuruudeltaan 530 875,59 euroa; rohkaisee tilintarkastustuomioistuinta esittämään määrärahasiirtoja vuodelta toiselle koskevat tiedot kertomuksessaan viraston tilinpäätöksestä varainhoitovuodelta 2011;

               4.

               kehottaa virastoa noudattamaan vuotuisperiaatetta; panee erityisesti merkille, että osa viraston vuoden 2010 maksusitoumuksista liittyi vuoden 2011 hankemenoihin; pitää valitettavana, että tilintarkastustuomioistuimen kertomuksessa viraston tilinpäätöksestä varainhoitovuodelta 2010 ei anneta vastuuvapauden myöntävälle viranomaiselle lisätietoja asiasta;

      Kirjanpitojärjestelmä

               5.

               panee merkille varainhoitovuoden 2010 lopullisesta tilinpäätöksestä, että viraston talousarviokirjanpito hoidetaan ABAC-järjestelmällä ja että liikekirjanpidossa käytetään SAP-järjestelmää, josta on suora yhteys komission kirjanpitojärjestelmään;

               6.

               kehottaa kuitenkin virastoa antamaan valtuutetuille tulojen ja menojen hyväksyjille käyttöoikeuden ABAC-järjestelmään;

               7.

               panee lisäksi merkille, että virasto tarkisti kaikki menettelyissä käytettävät ohjeet, mallit ja lomakkeet pyrkien tehostamaan toimintaa ja välttämään turhaa työtä;

      Hankintamenettelyt

               8.

               kehottaa virastoa toteuttamaan tarvittavat toimet sen varmistamiseksi, että hankinta-asiakirjat allekirjoitetaan ja päivätään asianmukaisesti; panee merkille, että tilintarkastustuomioistuin on havainnut asiassa puutteita;

      Henkilöresurssit

               9.

               rohkaisee virastoa lisäämään palvelukseenottomenettelyjensä avoimuutta; panee merkille, että tilintarkastustuomioistuin on havainnut asiassa puutteita; toteaa henkilöstövalintamenettelyjen osalta erityisesti, että vähimmäisvaatimuksia, joiden täytyttyä hakija voidaan kutsua haastatteluun tai kirjata varallaololuetteloon, ei ollut vahvistettu etukäteen;

               10.

               panee merkille viraston vuotuisesta toimintakertomuksesta, että kymmenen yhdestätoista väliaikaisen toimihenkilön toimesta oli täytetty, mikä merkitsee 98:aa prosenttia vuoden 2010 henkilöstötaulukon toimista (52 väliaikaisen toimihenkilön tointa 53:sta);

               11.

               panee merkille vuotuisesta toimintakertomuksesta, että henkilöstön vaihtuvuus rajoittui kahden sopimussuhteisen toimihenkilön lähtöön ja yhden väliaikaisen toimihenkilön eläkkeelle jäämiseen;

               12.

               on tyytyväinen siihen, että tilintarkastustuomioistuin on ilmoittanut, että viraston varainhoitovuodelta 2010 annetun tilinpäätöksen perustana olevat toimet ovat olennaisilta osiltaan lailliset ja asianmukaiset;

      Toiminta

               13.

               toteaa, että virasto hyväksyi vuosien 2011–2015 monivuotisen työohjelmansa 19. lokakuuta 2010; korostaa, että työohjelma on tärkeä, jotta virasto voi tehdä tehokkaita organisatorisia järjestelyjä strategiansa toteuttamiseksi ja tavoitteidensa saavuttamiseksi;

               14.

               kehottaa virastoa jälleen kerran harkitsemaan myös Ganttin prosessikaavion käyttöönottoa kaikkien operatiivisten toimiensa suunnittelussa, jotta voidaan yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; toteaa kuitenkin, että virasto toimitti vastuuvapauden myöntävälle viranomaiselle kaavion, jossa tarvittavat tiedot on esitetty;

               15.

               suhtautuu myönteisesti viraston sisäisen tarkastuksen yksikön aloitteeseen, jonka avulla kehitettiin sisäinen koulutuskurssi ja järjestettiin tarvittava etiikkaa ja lahjomattomuutta koskeva koulutus virastossa; pitää erityisen myönteisenä sitä, että koulutus on pakollinen koko henkilöstölle, jotta varmistetaan tietoisuus eettisistä ja organisatorisista arvoista ja etenkin eettisestä käyttäytymisestä, eturistiriitojen välttämisestä, petosten ehkäisemisestä ja sääntöjenvastaisuuksista raportoinnista;

               16.

               korostaa viraston tehtävien merkitystä ja on tyytyväinen, että virasto on hoitanut tehtävänsä tehokkaasti ja tuloksellisesti, minkä kalatalousvaliokunta totesi vieraillessaan virastossa kesäkuussa 2010, ja lisää, että valiokunta suorittaa seuraavan vierailunsa vuonna 2012;

      Sisäinen tarkastus

               17.

               antaa virastolle tunnustusta siitä, että se perusti vuonna 2008 sisäisen tarkastuksen toiminnon, jonka tehtävänä on avustaa ja neuvoa viraston pääjohtajaa ja johtoa sisäiseen valvontaan, riskinarviointiin ja sisäiseen tarkastukseen liittyvissä kysymyksissä; panee merkille, että virasto ei työllistä sisäisen tarkastuksen toimintoa kokoaikaisesti vaan jakaa sen Lissabonissa sijaitsevan Euroopan meriturvallisuusviraston (EMSA) kanssa; panee tältä osin merkille, että virasto ja meriturvallisuusvirasto tekivät palvelutasosopimuksen 17. kesäkuuta 2008;

               18.

               panee merkille viraston vuotuisesta toimintakertomuksesta, että sisäinen tarkastus tarkasti vuosien 2010–2012 strategisen suunnitelman mukaisesti talousarvion toteuttamisprosessin ja suoritti tietotekniikan riskinarvioinnin;

               19.

               panee merkille, että sisäinen tarkastus suoritti vuonna 2010 tarkastuksen talousarvion toteuttamisesta arvioidakseen, ovatko sisäiset valvontajärjestelmät riittäviä varmistamaan oikeusperustan noudattamisen, menettelyjen tehokkuuden ja toiminnan seurantaa tukevien tietojen luotettavuuden;

               20.

               kehottaa virastoa toteuttamaan tarvittavat toimet seuraavissa:

                           —

                           ABAC-järjestelmän käyttöoikeudet valtuutetuille tulojen ja menojen hyväksyjille,

                           —

                           maksuviivästykset,

                           —

                           poikkeusten käsittely ja keskitetyn rekisteröinnin luominen;

                     panee merkille, että virasto on ilmoittanut toteuttaneensa kaksi sisäisen tarkastuksen erittäin tärkeää suositusta eli ABAC-järjestelmän käyttöoikeuksien antamisen valtuutetuille tulojen ja menojen hyväksyjille ja poikkeusten käsittelyn ja keskitetyn rekisteröinnin ja että nämä ovat parhaillaan sisäisen tarkastuksen tarkasteltavina; kehottaa kuitenkin virastoa tiedottamaan vastuuvapauden myöntävälle viranomaiselle tässä asiassa toteutetuista toimista ja saavutetuista tuloksista;

               21.

               kehottaa virastoa toimimaan pikaisesti seuraavissa asioissa ja ilmoittamaan vastuuvapauden myöntävälle viranomaiselle toteutetuista toimista:

                           —

                           riskinhallintajärjestelmän täytäntöönpano,

                           —

                           sisäisen valvonnan järjestelmän säännöllisen tarkastelun käyttöönotto;

               22.

               kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

               23.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (7).

      (1)  EUVL C 366, 15.12.2011, s. 1.

      (2)  EYVL L 248, 16.9.2002, s. 1.

      (3)  EUVL L 128, 21.5.2005, s. 1.

      (4)  EYVL L 357, 31.12.2002, s. 72.

      (5)  EUVL L 250, 27.9.2011, s. 135.

      (6)  EUVL L 64, 12.3.2010, s. 837.

      (7)  Hyväksytyt tekstit, P7_TA(2012)0164 (ks. tämän virallisen lehden sivu 388).


               15.12.2016

               FI

               Euroopan unionin virallinen lehti

               C 468/423

         P7_TA(2013)0592
   Päätös olla vastustamatta delegoitua säädöstä: Yleisen tullietuusjärjestelmän soveltamisesta annetun asetuksen (EU) N:o 978/2012 liitteiden I, II ja IV muuttaminen
   Euroopan parlamentin päätös 12. joulukuuta 2013 olla vastustamatta yleisen tullietuusjärjestelmän soveltamisesta annetun asetuksen (EU) N:o 978/2012 liitteiden I, II ja IV muuttamisesta 30. lokakuuta 2013 annettua komission delegoitua asetusta (C(2013)07167 – 2013/2929(DEA))
   (2016/C 468/86)

      Euroopan parlamentti, joka

               —

               ottaa huomioon komission delegoidun asetuksen (C(2013)07167),

               —

               ottaa huomioon komission 25. marraskuuta 2013 päivätyn kirjeen, jossa komissio pyytää parlamenttia ilmoittamaan, että se ei aio vastustaa delegoitua asetusta,

               —

               ottaa huomioon kansainvälisen kaupan valiokunnan 2. joulukuuta 2013 päivätyn kirjeen valiokuntien puheenjohtajakokouksen puheenjohtajalle,

               —

               ottaa huomioon Euroopan unionin toiminnasta tehdyn sopimuksen 290 artiklan,

               —

               ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25. lokakuuta 2012 annetun Euroopan parlamentin ja neuvoston asetuksen (EU) N:o 978/2012 (1) ja erityisesti sen 3 artiklan 2 kohdan, 5 artiklan 3 kohdan ja 17 artiklan 2 kohdan,

               —

               ottaa huomioon työjärjestyksen 87 a artiklan 6 kohdan,

               A.

               toteaa komission korostaneen, että on tärkeää, että parlamentti hyväksyy päätöksensä ennen 16. päivää joulukuuta 2013, koska delegoitu asetus on julkaistava ennen 1. päivää tammikuuta 2014, jotta yleiset tullietuudet voidaan palauttaa Myanmarille/Burmalle ja Etelä-Sudan voidaan ottaa yleisen tullietuusjärjestelmän piiriin;

               1.

               ilmoittaa, ettei se vastusta delegoitua asetusta;

               2.

               kehottaa puhemiestä välittämään tämän päätöksen neuvostolle ja komissiolle.

      (1)  EUVL L 303, 31.10.2012, s. 1.


title: 2010/105/YUTP: Neuvoston päätös 2010/105/YUTP, annettu 22 päivänä helmikuuta 2010 , Moldovan tasavallan Transnistrian alueen johtoon kohdistettavien rajoittavien toimenpiteiden jatkamisesta

text:
               23.2.2010

               FI

               Euroopan unionin virallinen lehti

               L 46/3

         NEUVOSTON PÄÄTÖS 2010/105/YUTP,
   annettu 22 päivänä helmikuuta 2010,
   Moldovan tasavallan Transnistrian alueen johtoon kohdistettavien rajoittavien toimenpiteiden jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 25 päivänä helmikuuta 2008 yhteisen kannan 2008/160/YUTP Moldovan tasavallan Transnistrian alueen johtoon kohdistettavista rajoittavista toimenpiteistä (1). Näitä rajoittavia toimenpiteitä jatkettiin yhteisellä kannalla 2009/139/YUTP (2)27 päivään helmikuuta 2010.

               (2)

               Yhteisen kannan 2008/160/YUTP uudelleentarkastelun perusteella rajoittavia toimenpiteitä olisi jatkettava 12 kuukaudella.

               (3)

               Jotta voitaisiin edistää poliittisen ratkaisun löytämistä Transnistrian konfliktiin, latinalaista kirjaimistoa käyttävien koulujen jäljellä olevien ongelmien ratkaisemista ja henkilöiden vapaan liikkuvuuden palauttamista, rajoittavien toimenpiteiden soveltaminen olisi keskeytettävä 30 päivään syyskuuta 2010 saakka. Tämän kauden päättyessä neuvosto tarkastelee rajoittavia toimenpiteitä ottaen huomioon erityisesti edellä mainituilla aloilla tapahtuva kehitys. Neuvosto voi milloin tahansa päättää soveltaa uudelleen matkustusrajoituksia tai poistaa ne.

               (4)

               Ei kuitenkaan ole enää olemassa perusteita pitää yhteisen kannan 2008/160/YUTP 1 artiklan 1 kohdan i ja ii alakohdassa tarkoitetuin tavoin tiettyjä henkilöitä mainitun yhteisen kannan liitteissä I ja II esitetyissä luetteloissa. Näitä liitteitä olisi siten muutettava,

         ON HYVÄKSYNYT TÄMÄN PÄÄTÖKSEN:
   1 artikla
   1.   Yhteisen kannan 2008/160/YUTP mukaisia rajoittavia toimenpiteitä jatketaan 27 päivään helmikuuta 2011.
   2.   Yhteisen kannan 2008/160/YUTP mukaisten rajoittavien toimenpiteiden soveltaminen keskeytetään 30 päivään syyskuuta 2010.
   3.   Neuvosto tarkastelee rajoittavien toimenpiteiden keskeyttämistä ja yhteisen kannan 2008/160/YUTP liitteissä I ja II esitettyjä luetteloja ennen 30 päivää syyskuuta 2010.
   2 artikla
   1.   Tämän päätöksen liitteessä I mainitut henkilöt poistetaan yhteisen kannan 2008/160/YUTP liitteessä I esitetystä luettelosta.
   2.   Tämän päätöksen liitteessä II mainittu henkilö poistetaan yhteisen kannan 2008/160/YUTP liitteessä II esitetystä luettelosta.
   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä helmikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 51, 26.2.2008, s. 23.

      (2)  EUVL L 46, 17.2.2009, s. 76.

      LIITE I

         1 artiklan 1 kohdan i luetelmakohdassa tarkoitettujen henkilöiden luettelo

                  4.

                  MARAKUTSA, Grigori Stepanovitš,

                  10.

                  ZAHAROV, Viktor Pavlovitš,

      LIITE II

         1 artiklan 1 kohdan ii luetelmakohdassa tarkoitettujen henkilöiden luettelo

                  1.

                  URSKAJA, Galina Vasiljevna.